cyanic-selkie/wikianc huggingface dataset:
Jani Laitiala
Laitiala on kotoisin Helsingistä, jossa hän asuu noin puolet vuodesta. Lisäksi hänellä on toinen asunto Yhdysvaltojen San Joséssa, missä hän asuu varsinkin talvisin.
Laitiala on ammattilaisuransa aikana kuvannut videopätkät mm. seuraaviin elokuviin: Can't stop the Firm, Neighbors ja Get tricks or die trying. Hän on myös mukana Blindin leffassa The Blind Video. Vuonna 2012 Laitiala esiintyi Selfish Skateboardsin elokuvassa #MiAmor.
Laitiala julkaisi syksyllä 2015 lyhyen videon nimeltä Still can't stop Jani Laitiala.
Kuudesti laukeava
Kuudesti laukeava on suomalainen kuusiosainen vuonna 1992 valmistunut sketsiviihdesarja. Sarja on Lapinlahden Linnut -yhtyeen jäsenien tekemä kolmas sketsisarja. Sketsisarja ensiesitettiin Yle TV1-kanavalla maalis-toukokuussa 1992. Sarja esitettiin uusintana Yle TV1:llä vuonna 2003.
Edellisistä sarjoista poiketen yhtyeen alkuperäinen solisti Markku Toikka ei esiintynyt enää Kuudesti laukeavassa, koska hän oli eronnut yhtyeen kokoonpanosta pari vuotta aiemmin. Kuudesti laukeava erottui myös siinä edellisistä sarjoista, että sarjassa näyttelivät myös vaihtuvat naisnäyttelijät Minna Turunen, Nina Jääskeläinen sekä Tarja Omenainen. Aiemmissa sarjoissa Lapinlahden Linnut -yhtyeen miehet ovat näytelleet myös naisroolit.
Sarjan sketsejä
thumb|Joka jakson alussa olevassa Sex Shop-sketsissä erilaiset ihmiset kulkevat kadulla, vilkuilevat ympärilleen ja "pujahtavat" [[seksikauppaan.]] thumb|Tähtireki-sketseissä matkan aikana miehistö on kehittänyt uuden "tehokkaamman" kielen, joka perustuu siihen että he sanovat sanoista vain ensimmäisen kirjaimen TITOK = Taistelijat, ihmiskunnan tulevaisuus on käsissänne.
Alkusketsi: Sex Shop
Jokainen jakso alkaa Sex Shop-nimisellä alkusketsillä. Siinä erilaiset ihmiset kävelevät kadulla tehden samalla jotain askareita. Kulkiessaan seksikaupan ohi ihmiset pysähtyvät, vilkuilevat ympärilleen ja "pujahtavat" seksikauppaan. Lopuksi kauppaan menee myös nainen, jonka jälkeen kaupassa räjähtää, ja yhtyeen jäsenien päät lentävät ikkunasta ulos.
Kärttynä
Parodia Värttinä-yhtyeestä. Sanoituksessa viitteitä Värttinän Oi Dai -albumin kappaleisiin Kiiriminna, Marilaulu ja Miinan laulu.
Naamion taa
Sketseissä pilkattiin oman aikansa julkisuuden henkilöitä. Kohteiksi joutuivat muun muassa amiraali Jan Klenberg ja Sulo Aittoniemi.
Nukketeatteri
Lapinlahden Linnut ovat pukeutuneet nukeiksi, ja esittävät nukketeatteria. Nämä sketsit pyörivät Liina-nimisen naisen ympärillä, jota miesnuket yrittävät "iskeä".
Oikeus voittaa
Mies tai nainen on pahoissa ongelmissa. Tilanteessa hänelle kuitenkin tarjotaan helppo ratkaisu ja häntä rohkaistaan jatkamaan. Ongelmatilanteeseen joutunutta kuitenkin huijataan ja juuri kun hän on ilahtumaisillaan toisten ymmärtäväisyydestä, hänelle aletaan nauraa ja lopulta hänet hakataan.
Psykiatrilla
Mies saapuu psykiatrille, joka pyytää tätä menemään sohvalle ja purkamaan sydäntään. Mikko Kivisen esittämä psykiatri ei kuitenkaan kuuntele, vaan muun muassa kengittää hevosta samaan aikaan kun miesparka puhuu.
Suvaitsevaisuus
Erilaiset työläiset ovat työnsä äärellä ja yksi alkaa laulaa työhönsä liittyvää laulua, johon muut yhtyvät. Sen jälkeen joku muu aloittaa laulun, johon kaikki taas yhtyvät. Viimeisenä lauluvuorossa on työläinen (Matti Jaaranen), joka laulaa jotakin aiheeseen liittymätöntä laulua. Muut eivät siedä hänen lauluaan, ja saman tien lynkkaavat hänet (esimerkiksi heittävät ulos liikkuvasta junasta tai puukottavat) ja jatkavat lauleluaan. Viimeisessä suvaitsevaisuus-sketsissä rekkamiehet ovat pysähtyneet grillikioskille syömään, ja viimeisen työmiehen (Jaaranen) tullessa heidän seuraan salaattiraastekulho kädessä, rekkamiehet yrittävät hakata hänet, mutta viimeinen työmies kuitenkin hakkaa muut rekkamiehet.
Teatteriseurue "Mahtavat mulkut"
Parodia naisteatteriryhmästä Raivoisat Ruusut. Ohjaaja Jaakko Lahnan vetämässä teatteriseurue Mahtavissa mulkuissa on vain miespuolisia teatterinäyttelijöitä. Näytelmää tullaan esittämään Lauttasaaren vesitornissa, jonka katsomossa on tilaa 16 katsojalle.
Tähtireki
Star Trek -parodia Tähtireessä yksinäinen avaruusalus purjehtii avaruudessa yrittäen etsiä ihmiskunnalle uutta kotia tuhoutuneen maapallon sijaan. Matkan aikana miehistö on kehittänyt uuden "tehokkaamman" kielen, joka perustuu siihen että he sanovat sanoista vain ensimmäisen kirjaimen. Sketsin lopussa, yleensä miehistön käyttämän kielen rajoituksista johtuen, avaruusalus lähestyi katastrofia, johon aluksen kapteeni totesi lakonisesti EVVK (= ei voisi vähempää kiinnostaa).
EVVK-sanonta
Tähtireki-sketseissä tutuksi tullut EVVK-hokema oli peräisin Lähi-idässä palvelleilta suomalaisilta YK-joukoilta. Lapinlahden Linnut tekivät vuonna 1991 viihdytyskiertueen suomalaisten rauhanturvaajien parissa Libanonissa ja Golanilla. Mikko Kivisen mukaan EVVK oli kuulunut rauhanturvaajien sanavarastoon jo pitkään. Joukkojen ammattislangi ”viehätti ja ihmetytti” yhtyettö suuresti, ja kunnianosoituksena rauhanturvaajia kohtaan yhtye päätti käyttää EVVK:ta Tähtireki-sketseissä.
Sketsiluettelo
Joka jakso alkaa Sex Shop-alkusketsillä ja loppuu lopputeksteihin. Sarjassa esitetyt musiikkiesitykset on merkitty kursivoidulla tekstillä.
Musiikkiesitykset
thumb|Miessolistiyhtye Kärttynä esittämässä kappalettaan Vanha kivennapalainen vitutuslaulu. Osa sarjan kappaleista levytettiin yhtyeen vuonna 1992 julkaistulle Grrr! -albumille. "Lainausmerkeissä" olevat kappaleet on esitetty ainoastaan televisiosarjassa.
{|
DVD-julkaisu
thumb|Sketsisarjan DVD-julkaisun kansikuva. Pan Vision julkaisi sarjan DVD:nä marraskuussa 2006. Samassa DVD-julkaisussa on lisäksi vuonna 2006 valmistunut Muuttuuko ihminen -sketsisarja. Edellä mainitut sarjat löytyvät myös Lapinlahden Linnut: Ehkä kaikki -keräilyboksista.
Smedaböle
Smedaböle on kylä Kemiönsaaren kunnassa. Kylä sijaitsee Kemiön itälaidalla Strömman kanavan pohjoispuolella.
Smedabölen naapurikylät ovat Rugnola ja Dalby. Kylän etelärajalla kohoaa Uppgårdsbergen ja pohjoisosassa Kaarlinginmäki. Kylän ydinosa sijaitsee näiden mäkien väliseen viljavaan laaksoon, jonka halki kulkee Smedabölentie. Smedabölen asutus sijoittuu tien varrelle ja muodostaa perinteisen 1900-luvun alun yhtenäisen kyläilmeen. Kylän rannat ovat laajalti otettu kesäasutuskäyttöön.
Smedabölessä on ollut uuden ajan alussa kolme taloa, jotka yhdistettiin 1700-luvun alussa yhdeksi ratsutilaksi. Isojaossa kylän kantatila on jaettu kolmeen osaan. Vuonna 1904 yksi taloista on jaettu kahden muun kesken. 1900-luvulla kylään syntyi uutta asutusta, etenkin 1930- ja 1950-luvuilla.
Potsdamin julistus
Potsdamin julistus eli Potsdamin deklaraatio määritteli liittoutuneiden ehdot Japanin antautumisen hyväksymiselle. Julistuksen antoivat 26. heinäkuuta 1945 Harry S. Truman, Winston Churchill ja Tšiang Kai-šek Potsdamin konferenssin yhteydessä. Potsdamin julistuksen mukaan sodan jatkaminen johtaisi Japanin nopeaan ja syvään tuhoon, ”prompt and utter destruction.” Japanin pääministeri Suzuki Kantarō ei kuitenkaan vastannut virallisesti julistukseen, koska julistus oli Japanin hallinnon mukaan liian epämääräinen, muun muassa keisarin asema antautumisen jälkeen oli täysin vailla mainintaa. Potsdamin julistukseen kirjatut tavoitteet toimivat osaltaan myöhemmin eräinä Yhdysvaltain Japanin miehityksen päämäärinä.
Potsdamin julistuksessa todettiin, että Yhdysvallat, Iso-Britannia ja Kiina tulisivat kaikella voimallaan tuhoamaan sotaisan Japanin.
Potsdamin julistuksen kohdat
1. Me, Yhdysvaltain presidentti, Kiinan kansallisen hallituksen presidentti ja Ison-Britannian pääministeri, monien satojen miljoonien kansalaisten edustajina, olemme neuvotelleet ja sopineet, että Japanille annetaan mahdollisuus lopettaa tämä sota.
2. Yhdysvaltain, brittiläisen imperiumin ja Kiinan mahtavat maa-, meri- ja ilmavoimat, jotka ovat lännestä saaneet runsaasti lisävoimia, ovat valmiita iskemään viimeisen iskun Japaniin. Tätä sotilaallista voimaa ylläpitää ja siivittää liittoutuneiden päätös saattaa sota Japania vastaan loppuun kunnes se lopettaa vastustuksen.
3. Saksan hyödyttömän ja mielettömän vastustuksen tulos maailman vapaiden kansojen voimaa vastaan olkoon selkeä esimerkki Japanin kansalaisille. Voima joka nyt suuntautuu Japania vastaan on lukemattomasti vahvempi kuin natseja vastaan suunnattu ja joka tarpeettomasti tuhosi maat, teollisuuden ja saksalaisten ihmisten elämäntavan. Sotavoimiemme kokonaisvoiman käyttäminen, yhdessä päättäväisyytemme kanssa, tarkoittaa väistämätöntä ja täydellistä Japanin sotavoimien tuhoa sekä yhtä vääjäämätöntä japanilaisten kotimaan hävitystä.
4. Japanin on tullut aika päättää haluaako se jatkaa militaristien alaisuudessa, jotka ovat typerillä laskelmoinneillaan saattaneen Japanin keisarikunnan tuhon partaalle vai seurata järjen ääntä.
5. Ehtomme ovat seuraavat. Me emme poikkea niistä. Muita vaihtoehtoja ei ole. Me emme suvaitse viivytystä.
6. Niiden johtajien vaikutusvalta, jotka ovat harhauttaneet ja erehdyttäneet Japanin kansan maailman valloitukseen, täytyy tuhota, koska uusi rauhaan, turvallisuuteen ja oikeudenmukaisuuteen perustuva järjestys ei ole mahdollinen ennen kuin vastuuton militarismi on hävitetty maailmasta.
7. Kunnes sellainen järjestys on saavutettu ja kunnes varmuus Japanin sodankäymisvoiman tuhosta saadaan, ovat liittoutuneet valinneet osan Japanin alueista miehitettäviksi, jotta varmistetaan määriteltyjen tavoitteiden toteutuminen.
8. Kairon julistuksen ehdot tullaan täyttämään ja Japanin suvereenisuus tullaan rajoittamaan Honshun, Hokkaidon, Kyushun ja Shikokun saarille sekä meidän määrittämillemme pienemmille saarille.
9. Japanin sotajoukot, täydellisen aseistariisunnan jälkeen, saavat palata koteihinsa mahdollisuutenaan elää rauhallista ja tuottavaa elämää.
10. Me emme aio, että japanilaisia tultaisiin orjuuttamaan tai Japania valtiona tuhoamaan, mutta oikeus tulee olemaan ankara sotarikollisille, mukaan lukien niille jotka ovat tehneet julmuuksia sotavangeille. Japanin hallinnon tulee poistaa kaikki esteet, jotta demokraattiset tavat palautuisivat ja vahvistuisivat japanilaisten parissa. Puheen-, uskonnon- ja ajattelemisen vapauden sekä perustavanlaatuisten ihmisoikeuksien kunnioituksen täytyy vakiintua.
11. Japanin sallitaan ylläpitää sellaisia teollisuuden aloja, jotka elättävät Japanin taloutta sekä sallivat oikeudenmukaisen sotakorvausten perimisen, mutta ei kuitenkaan sellaisia aloja, jotka mahdollistaisivat Japanin uudelleen aseistautumisen. Edellä mainittuihin tarkoitusperiin liittyen Japani saa hankkia, erotuksena kontrollointiin, raaka-aineita. Aikanaan Japani saa osallistua maailmankauppaan.
12. Liittoutuneiden miehitysjoukot vetäytyvät Japanista heti, kun edellä mainitut tavoitteet on saavutettu sekä Japanissa on vallassa japanilaisten vapaan tahdon valitsema rauhaan suuntautunut ja vastuuntuntoinen hallinto.
13. Me kutsumme Japanin hallintoa ilmoittamaan ehdottoman antautumisen kaikille Japanin sotajoukoille sekä esittämään vakuutensa heidän hyvästä tahdosta rauhan suhteen. Vaihtoehtona on Japanin nopea ja syvä tuho.
Helena Koskinen
Bertta Helena Erkkilä (o.s. Koskinen, 20. joulukuuta 1907 Tyrvää – 1. kesäkuuta 1981) oli suomalainen näyttelijä. Hän näytteli kolmessa Suomi-Filmin elokuvassa vuosina 1931–1933.
Koskinen esitti pääroolit Suomen ensimmäisessä äänielokuvassa Tukkipojan morsian (1931) ja valistuselokuvassa Ne 45000 (1933). Hänellä oli pieni rooli myös mykkäelokuvassa Rovastin häämatkat (1931). Koskisen ura päättyi Erkki Karun riitaannuttua Suomi-Filmin hallituksen kanssa.
Elokuvauransa jälkeen Koskinen avioitui vuonna 1942 diplomi-insinööri Emil Erkkilän kanssa. He saivat yhden pojan.
Grim Reaper
thumb|Grim Reaper esiintyy. Grim Reaper on brittiläinen heavy metal -yhtye. Nick Bowcott perusti sen Droitwichissä, Englannissa vuonna 1979. Yhtye hajosi kolmannen albuminsa julkaisun jälkeen. Vuonna 2006 yhtye teki paluun ja heidän uusi albuminsa "From Hell" ilmestyi 2014.
Primera Travel Group
Tätä ennen, syyskuussa 2020, konsernin suomalainen tytäryhtiö Primera Holidays Oy teki konkurssin, jolloin matkatoimisto Matkavekka joutui lopettamaan toimintansa. Primera Holidays Oy:n konkurssipesän liiketoiminta myytiin uudelle yhtiölle nimeltä Bravo Tours af 1998 A/S, joka hoitaa Matka-Vekan suomalaisasiakkaiden korvauskysymyksiä.
Matkatoimistoja, jotka Primera Travel Group omisti
Suomi
Ruotsi
Tanska
Norja
Irlanti
Islanti
Lentäminen
Primera Travel Groupin omistamat matkatoimistot lentivät pääasiassa yhtiön omalla Primera Air -lentoyhtiöllä, mutta yhtiön mentyä konkurssiin, lentoja operoivat eri yhtiöt. Esimerkiksi syksyllä 2018 Matka-Vekan lennot operoi Small Planet Airlines.
Nitran alue
Nitran alue on yksi Slovakian hallinnollisista alueista. Se sijaitsee maan länsiosassa ja rajautuu etelässä Unkariin. Sen pääkaupunki on Nitra. Alueella on arviolta 680 779 asukasta (vuonna 2016) ja sen pinta-ala on 6 343 neliökilometriä.
Alue jakautuu seitsemään piiriin (okresy):
Maanalainen
Maanalainen tarkoittaa seuraavia asioita:
Van Gogh (peruna)
Van Gogh on alankomaalainen varhaisperunalajike, joka perustuu ZPC 69 C 239:n ja Glorian risteytykseen. Se on Suomen noin 40 perunalajikkeesta kaikkein suosituin, ja sen viljelyala on 26 prosenttia. Van Gogh on jauhoinen ja sen tärkkelyspitoisuus on 16,8 prosenttia. Van Gogh luokitellaan ominaisuuksiltaan jauhoiseksi yleisperunaksi. Savon Sanomat kirjoitti 30.3.2013: "Suomen suosituimman perunalajikkeen eli Van Goghin viljely on loppumassa Suomessa, koska sen vastustuskyky virustaudeille on ratkaisevasti heikentynyt."
Yleisurheilun sisäratojen Euroopan-mestaruuskilpailut 1970
Yleisurheilun sisäratojen Euroopan-mestaruuskilpailut järjestettiin vuonna 1970 Wienissä, Itävallassa. Kisojen ajankohta oli 14.–15. maaliskuuta. Kisapaikkana oli Stadthalle, jonka juoksurata oli 200 metrin mittainen.
Elektryon
Elektryon oli kreikkalaisessa mytologiassa Perseuksen ja Andromedan poika ja Mykenen kuningas. Hänen puolisonsa oli joko Anakso, joka oli hänen veljensä Alkaioksen tytär ja Amfitryonin sisar, tai vaihtoehtoisesti jompikumpi Pelopsin tyttäristä, joko Eurydike tai Lysidike. Hänen vaimonsa synnytti hänelle tyttären Alkmenen ja useita poikia. Elektryon sai tämän lisäksi fryygialaisen Midean kanssa pojan, Likymnioksen.
Elektryonin veljen Mestorin jälkeläisen Pterelaoksen kuusi poikaa saapuivat Mykeneen vaatimaan osuuttaan valtakunnasta. Kun Elektryon torjui heidän vaatimuksensa, he ajoivat hänen karjansa pois; tämän seurauksena Elektryonin pojat taistelivat heitä vastaan, kunnes osapuolista olivat jäljellä ainoastaan Likymnios ja Eueres. Taistelusta selviytyneet avustajat purjehtivat lauma mukanaan pois ja myivät karjan elisläiselle Polyksenokselle, jolta sen osti Elektryonin veljenpoika Amfitryon, jolle Alkmene oli luvattu puolisoksi. Hänen palauttaessaan karjaa sedälleen yksi lehmistä kuitenkin hyökkäsi, ja pysäyttääkseen sen hän heitti sitä nuijalla. Nuija kimposi lehmän sarvista Elektryonin päähän ja tämä kuoli. Elektryonin veli Sthenelos otti valtaistuimen haltuunsa ja karkotti Amfitryonin maasta syyttäen häntä murhasta.
Hamed Namouchi
Hamed Namouchi (, s. 14. helmikuuta 1984 Cannes, Ranska) on ranskalais-tunisialainen jalkapalloilija. Keskikentällä pelaava Namouchi edustaa Ligue 2:ssa Grenoblea.
Ura
Keskikentällä tai hyökkäyksessä pelaava Namouchi on edustanut vuodesta 2003 vuoteen 2006 Glasgow Rangersia, johon hän siirtyi AS Cannesista ilmaiseksi. Kaudesta 2006-2007 lähtien Namouchi on pelannut Ranskan liigan FC Lorient-Bretagne Sudissa, jonne hän siirtyi Glasgow'sta 500 000 punnan siirtokorvauksella. Vietettyään joukkueessa kaksi rikkonaista kautta loukkaantumisten vuoksi, Namouchi siirtyi toukokuussa pitkän harkinnan jälkeen turkkilaiseen Sivassporiin kahden vuoden sopimuksella. Sopimus kuitenkin purettiin Namouchin henkilökohtaisten syiden vuoksi, koska ei löytänyt tyttärelleen ranskankielistä koulua ja hän oli muutaman kuukauden ilman uutta seuraa. Elokuussa 2009 Namouchi oli lähellä tehdä sopimuksen ranskalaisseura Grenoblen kanssa. Siirtoa ei kuitenkaan koskaan tapahtunut. Kuukautta myöhemmin saksalaisseura FSV Frankfurt kutsui Namouchin koeajalle. Sittemmin Namouchi kävi myös toisen saksalaisseuran Freiburgin kokeilussa marraskuussa. Hän sai kuitenkin vasta kuukautta myöhemmin solmittua haluamansa sopimuksen, joka kesti aluksi puolivuotta. Namouchi pelasi kauden aikana yhden ottelun ja kärsi loukkaantumisista puolen vuoden aikana. Kesällä 2010 Freiburg ei jatkanut hänen kanssaan sopimusta.
11. marraskuuta 2010 Namouchi allekirjoitti vuoteen 2012 ulottuvan sopimuksen Ranskan Ligue 2:ssa pelanneen Grenoblen kanssa.
Maajoukkue
Ensimmäisen maaottelunsa Namouchi pelasi 26. maaliskuuta 2005 Malawia vastaan. Hän on ollut mukana vuoden 2005 Maanosaliittojen Cupissa, 2006 Afrikan-mestaruuskilpailuissa ja 2006 MM-kisoissa, jossa hän pelasi kaikissa Tunisian kolmessa ottelussa täydet minuutit. Hän on pelannut 18 maaottelua, joissa on tehnyt yhden maalin.
Adrián Rodríguez
Adrián Rodríguez Moya (s. 28. marraskuuta 1988 Cornellà de Llobregat, Barcelonan maakunta, Espanja) on espanjalainen näyttelijä ja laulaja. Hänen merkittävimpiä roolejaan on David (lempinimeltään DVD) televisiosarjassa Serranon perhe.
Rodríguezin isä on nimeltään Antonio ja äiti Ana; hänellä on myös pikkusisko Sara. Hän on laulanut neljävuotiaasta ja rullalautaillut kahdeksanvuotiaasta lähtien.
Rodríguez oli osa yhtyettä Santa Justa Klan (SJK), johon kuuluivat niin ikään Serranon perheessä näytelleet Natalia Sánchez (Teté), Víctor Elías (Guille) ja Andrés de la Cruz (Boliche). Yhtye on kuitenkin jo lopettanut.
Diskografia
Osana Santa Justa Klan (SJK) -yhtyettä:
Neckarsulm
Neckarsulm on Saksan kaupunki Baden-Württembergin osavaltion Heilbronnin piirikunnassa. Lähin suurkaupunki on Stuttgart, ja Neckarsulm muodostaa Heilbronnin kanssa kaksoiskaupungin. Neckarsulm sijaitsee Neckar- ja Sulmjokien yhtymäkohdassa, josta se on saanut nimensä: nimi on siis "neckar-sulm", ei "neckars-ulm". Kaupungissa oli kesäkuun 2022 lopussa 26 459 asukasta, ja sen pinta-ala on 24,9 neliökilometriä.
Neckarsulmilla on ystävyyskaupunkeja Ranskassa (Carmaux), Italiassa (Bordighera), Sveitsissä (Grenchen), Saksassa (Zschopau) ja Unkarissa (Budakeszi).
Teknillisen fysiikan laitos
Teknillisen fysiikan laitos on vuodesta 1953 toiminut alun perin Teknillisen korkeakoulun, nyttemmin Aalto-yliopiston osasto tai laitos. Vuonna 1945 aloitti ensimmäinen professuuri tutkimusalana teknillinen fysiikka. Vuodesta 2010 alkaen Teknillisen fysiikan laitos on osa Aalto-yliopiston perustieteiden korkeakoulua. Laitoksen tavoitteena on kouluttaa fysiikkaan ja matematiikkaan suuntautuneita diplomi-insinöörejä ja tekniikan tohtoreita. Laitoksella keskitytään lähinnä tiiviin aineen ja materiaalien fysiikkaan, kvanttifysiikkaan ja nano-optiikkaan sekä edistyneisiin energiatietieteisiin.
Teknillisen fysiikan opetusalaan on sen historian aikana kuulunut kunkin ajankohdan teknisen kehityksen uusimmat alueet kuten:
Aspergillus oryzae
Aspergillus oryzae on home, jota käytetään soijapapujen fermentoimiseen soijakastikkeen ja mison valmistuksessa. Sitä käytetään myös perunan, riisin ja muiden viljojen käymiseen valmistettaessa sakea ja muita alkoholijuomia.
Joutsenlammi (Jämsä)
Maantiede
Joutsenlammin ulottuvuus kaakosta luoteeseen on 450 metriä. Järven eteläosassa on luoteeseen työntyvä niemi, jonka eteläpuolella on pääaltaasta selkeästi erottuva lahti. Saaria on kaksi, toinen järven keskiosassa, toinen koillisessa. Itärannalta lähtee laskuoja. Joutsenlammin eteläpuolella on noin 180 metrin korkeuteen kohoava Lähdevuori, jonka eteläpuolella on Lähdejärvi. Lähdevuoren länsipuolella on Lähdesuo. Joutsenlammin luoteispuolella levittäytyy Joutsenlamminsuo. Järven rannoilla ei ole mainittavaa rakennuskantaa, noin kilometrin etäisyydellä sen rannoilta on joitakin maatiloja.
Noin kaksi kilometriä Joutsenlammilta pohjoiseen sijaitsee Alaisen Kalajärven, Keskisen Kalajärven ja Yläisen Kalajärven muodostama kokonaisuus. Joutsenlammi kuuluu Vataanjoen valuma-alueeseen, joka on kolmannen jakovaiheen vesistöalue Iso Rautaveden alueella, joka puolestaan on toisen jakovaiheen vesistö Jämsän reitin valuma-alueella. Päävesistönä on Kymijoen vesistö. Vesistön suurin järvi on Koijärvi, jonka pinta on noin 48 metriä Joutsenlammia alempana. Joutsenlammin ja Koijärven välissä on Riihijärvi. Joutsenlammi sijaitsee Vataanjoen alueen lounaiskulmassa, sen eteläpuolella on Hanhiojan valuma-alue, johon myös Lähdejärvi kuuluu.
Dom DeLuise
Dominick ”Dom” DeLuise (1. elokuuta 1933 – 4. toukokuuta 2009) oli yhdysvaltalainen näyttelijä, kirjailija, televisiotuottaja, elokuvaohjaaja ja kokki. Hänen poikiaan ovat näyttelijät Michael ja David DeLuise sekä ohjaaja Peter DeLuise.
DeLuise syntyi Brooklynissa, New Yorkissa italialaissukuisille vanhemmille. Hänet tunnetaan koomisista rooleista, erityisesti Mel Brooksin elokuvista. Hän esiintyi kuudessa Brooksin elokuvassa, joihin kuuluu muun muassa Pähkähullujen paratiisi (1976), Mieletön maailmanhistoria (1981), Avaruusboltsit (1987) sekä Robin Hood – sankarit sukkahousuissa (1993). Hän näytteli usein päärooleja Burt Reynoldsin kanssa.
DeLuise kirjoitti näyttelemisen ohella lukuisia keitto- ja lastenkirjoja.
Peter T. King
thumb|Peter King Peter T. King (s. 5. huhtikuuta 1944 New York) on republikaanipuolueen kongressiedustaja New Yorkin osavaltiosta. Hänet valittiin edustajainhuoneeseen ensimmäisen kerran tammikuussa 1993 alkaneelle kaudelle ja hän on tästä lähtien työskennellyt edustajainhuoneessa yhtäjaksoisesti. Edustajainhuneessa hän on toiminut kahdesti kotimaanturvallisuudesta vastaavan komitean puheenjohtajana, ensin 109. (2005–07) ja myöhemmin 112. (2011–13) kongressissa.
King on koko toimikautensa ollut IRAn kannattaja. Hän suostutteli presidentti Bill Clintonin myöntämään viisumin Sinn Féinin johtaja Gerry Adamsille. 1998 King oli yksi harvoista republikaaneista, jotka äänestivät Clintonin erottamista vastaan. Hän kannattaa Irakin sotaa.
Mika Kujala
Mika Jussi Kujala (s. 22. maaliskuuta 1960 Forssa) on suomalainen näyttelijä. Hän aloitti uransa 18-vuotiaana Tammelan Rauhaniemen kesäteatterissa. Hän on ollut kiinnitettynä Turun Kaupunginteatteriin vuodesta 1991, jolloin kiinnityksen sai myös vaimo Riitta Salminen. Aikaisemmin Kujala on ollut kiinnitettynä myös Tampereen Teatterissa ja Hämeenlinnan kaupunginteatterissa.
Kujala on palkittu työstään näyttelijänä Naamio-reliefillä ja Turun kaupungin vuoden taidepalkinnolla vuonna 2006. Kujalalla on kolme lasta.
Prešovin alue
Prešovin alue on yksi Slovakian hallinnollisista alueista. Se sijaitsee maan itäosassa ja rajautuu idässä Ukrainan Taka-Karpatian alueeseen sekä pohjoisessa Puolaan. Sen pääkaupunki on Prešov. Alueella on arviolta 822 310 asukasta (vuonna 2016) ja sen pinta-ala on 8 993 neliökilometriä.
Alue jakautuu kolmeentoista piiriin (okresy):
Leslie Laing
Leslie Alphonso Laing (19. helmikuuta 1925 Linstead – 7. helmikuuta 2021 ) oli jamaikalainen yleisurheilija ja olympiavoittaja, joka kilpaili pikajuoksussa. Hän oli mukana Jamaikan kultaa voittaneessa joukkueessa Helsingin 1952 olympialaisissa 4 × 400 metrin viestissä. Neljä vuotta aiemmin Lontoon olympialaisissa hän juoksi viestin loppukilpailussa toisen osuuden, mutta Jamaikan kolmannen osuuden juoksija Arthur Wint loukkaantui ja keskeytti. Henkilökohtaisessa 200 metrin juoksussa Laing sijoittui Lontoossa kuudenneksi ja Helsingissä viidenneksi.
Säteilytysvoimakkuus
Säteilytysvoimakkuus (saapuva säteily) on tietyssä ajassa jollekin pinta-alalle saapuvan sähkömagneettisen energian kokonaismäärä. Säteilytysvoimakkuuden SI-järjestelmän mukainen yksikkö on wattia per neliömetri (W/m²).
Luumukanaa
Luumukanaa on iranilais-ranskalaisen sarjakuvataiteilija Marjane Satrapin toinen suomennettu sarjakuvaromaani. Vuonna 2004 ilmestynyt ranskankielinen alkuteos Poulet aux prunes sai ensimmäisen palkinnon Angoulêmen sarjakuvafestivaaleilla.
Tositapahtumiin pohjautuvassa sarjakuvassa on monitasoinen Satrapin sukulaisiin liittyvä juoni. Juonirungon muodostaa kertomus Nasser Ali Khan -nimisen nerokkaan muusikon viimeisistä päivistä Teheranissa vuoden 1958 marraskuussa. Pahasti masentunut mies odottaa huoneessaan kuolemaa saapuvaksi. Kertomus haarautuu toisaalta Nasser Ali Khanin nuoruuteen ja toisaalta hänen lastensa vaiheisiin 1970 - 1990-luvuilla.
Suomennoksen julkaisi Like Kustannus vuonna 2008.
Kristinusko ja ehkäisy
pienoiskuva|Ehkäisyaiheinen postikortti viktoriaaniselta aikakaudelta. Kristillisten suuntausten piirissä hyväksytään nykyisin usein suuri osa syntyvyydensäännöstelymenetelmistä, joskaan useimpien konservatiivisten kristittyjen keskuudessa ei aborttia. Sitä vastoin aikaisemmin, maailmansotien väliseen aikaan asti, valtaosa tunnustuksellisista kristityistä piti ehkäisyvälineiden käyttöä ja keskeytettyä yhdyntää synteinä. Valtaosa uskovaisista ihmisistä ei hyväksynyt muita syntyvyydensäännöstelymenetelmiä kuin mahdollisesti rytmimenetelmän ja imetyksen pitkittämisen.
Joidenkin kristillisten suuntien kielteinen suhtautuminen ehkäisyyn on ajoittain herättänyt keskustelua julkisuudessa. Ehkäisyyn kielteisesti suhtautuvat kristinuskon suunnat katsovat Raamatun kirjoitusten tai pyhänä pitämänsä kristillisen tradition taikka molempien kieltävän syntyvyyden säännöstelyn. Ehkäisyn katsotaan merkitsevän sitä, että puututaan uuden elämän syntymiseen, luomistekoon, joka on pyhä tapahtuma. Eriasteista kielteistä suhtautumista ehkäisyyn esiintyy edelleen kristinuskon piirissä ainakin katolisessa kirkossa sekä eräissä itseään ainoana todellisena kristillisenä yhteisönä pitävissä protestanttisissa ryhmissä, joita ovat ainakin Pohjois-Amerikan amissit, hutteriitit ja mennoniitit, luterilaisten kirkkojen sisäisen herätysliikkeen lestadiolaisuuden suuntaukset vanhoillis- ja esikoislestadiolaisuus sekä eräät pienet vapaat suunnat kuten Itä-Suomessa toimiva baptistista alkuperää oleva Herran kansa -ryhmä. Äärimmillään osa ehkäisyä vastustavista yhteisöistä ei hyväksy edes rytmimenetelmää edes tapauksissa, joissa on selvää, ettei kyseinen nainen voi selvitä seuraavasta raskaudesta enää hengissä.
Kielteistä suhtautumistapaa on pääosin mediassa kutsuttu myös ehkäisykielloksi, mutta ehkäisyyn torjuvasti suhtautuvien uskonyhteisöjen jäsenet eivät välttämättä hyväksy tätä nimitystä. Syntyvyydensäännöstelystä on aiemmin käytetty myös nimitystä lapsirajoitus.
Historia
Erilaiset ehkäisymenetelmät tuomitsivat varhaisista kirkkoisistä ainakin Klemens Aleksandrialainen, Hippolytus Roomalainen, Lactantius, Hieronymus, Johannes Krysostomos ja Epifanios. Augustinus, joka kirjoitti:
Hieronymuksen mukaan hedelmättömyysjuomien nauttiminen on murha.
Yhdystie 1452
Tietä on suunniteltu jatkettavaksi Hämeentielle. Linjaus seurailisi Vanhakylän koulutietä.
Kristinusko ja ehkäisy
Historia
Kirkkohistorian tutkija Seppo Lohen mukaan alkukristinuskon aikana roomalaiset jättivät ei-toivotut lapset heitteille. Kristityt keräsivät heitteille jätetyt lapset huostaansa elävinä tai kuolleina. Tämän vuoksi katakombeissa on Lohen mukaan nähtävänä valtava määrä vauvojen hautoja.
Reformaattoreista jotkut tuomitsivat 1500-luvulla ehkäisyn. Jean Calvinin mukaan siemenen laskeminen maahan ehdoin tahdoin on hirviömäistä. Martti Lutherin mukaan maan täyttäminen ei ole vain käsky, vaan enemmän kuin käsky. Hän kirjoitti siemenen maahan laskemisesta näin:
Raamatussa kuvataan yksi melko selvästi ehkäisyksi tunnistettava tapahtuma, jolla raamattuperiaatteesta tunnetut reformaattorit kantaansa perustelivat. Juudan pojasta Onanista kerrottaessa keskeytettyä yhdyntää kuvataan tuomitsevaan sävyyn:
Vuoden 1992 raamatunkäännöksen viitemerkinnöissä viitataan myös kohtaan 5. Moos. 25:5-10. Siinä kuvataan, miten juutalaisten säädösten mukaan tuli häväistä miestä, joka kieltäytyi herättämästä siementä veli-vainajansa vaimolle.
Miehen lisääntymiskyvyttömäksi tekevä kastraatio tuomittiin Vanhan testamentin lakikokoelmassa: ”Älköön kukaan, joka on kuohittu musertamalla tai leikkaamalla, pääskö Herran seurakuntaan. (5. Moos. 23:1.)”
pienoiskuva|Syntyvyyden suhteellinen lasku ennakoi ehkäisyn julkista hyväksymistä kristinuskoisessa Suomessa 1910-luvulta alkaen. Suhtautuminen ehkäisyyn säilyi yleisesti kielteisenä kristityissä länsimaissa ja kristinuskon piirissä aina 1900-luvulle asti.
Vielä 1916, kun perinteisesti uskonnollisen Yhdysvaltain ensimmäinen perhesuunnitteluklinikka avattiin, sen perustaja Margaret Sanger pidätettiin pian ”säädyttömyydestä”. Maan entinen presidentti Theodore Roosevelt lausui, että ”nainen joka välttää synnytystä on verrattavissa sotilaaseen joka heittää kiväärinsä ja pakenee taistelua.” Suhtautumistavassa tapahtui käänne muutamassa vuosikymmenessä maailmansotien välisestä ajasta lähtien. Yhdysvalloissa Korkein oikeus päätti ehkäisyn kieltävien lakien olevan itsemääräämisoikeutta loukkaavia ja siten perustuslain vastaisia vuonna 1965.
Katolinen kirkko
Katolisen kirkon virallisten kotisivujen mukaan lasten saamista voi painavista, rippi-isän kanssa käydyissä keskusteluissa todetuista, moraalisesti hyväksyttävistä syistä johtuen siirtää myöhemmäksi. Kotisivujen mukaan syyt voivat olla luonteeltaan fyysisiä, psyykkisiä tai materiaalisia, mutta yleensä ne ovat vain väliaikaisia. Katolisen kirkon kannan mukaan syntymien siirtämistä ei kuitenkaan koskaan saa toteuttaa muuten kuin luonnollisia perhesuunnittelumenetelmiä käyttäen. Luonnollisiksi perhesuunnittelumenetelmiksi katolisen kirkon virallisessa opetuksessa katsotaan sukupuolielämän ajoittaminen vain naisen kuukautiskierron hedelmättömien päivien ajalle. Samalla kirkko korostaa, että jos nainen hedelmällisten päivien välttelystä huolimatta tulisi raskaaksi, lasten syntymistä ei voi pitää minään tappiona, vaan suurena Jumalan lahjana.
Paavi Paavali VI:n kiertokirjeen Humanae Vitaen mukaan suvunjatkamistapahtuman keskeyttäminen, naisen pysyvä tai väliaikainen hedelmättömäksi tekeminen sekä etenkin raskauden keskeyttäminen ovat hylättäviä syntyvyyden säännöstelymuotoja. Humanae Vitaessa ohjeistetaan seuraavasti:
Arvostelu
Vapaa-ajattelija Esko Länsimiehen mukaan katolisen kirkon pysyttäytyminen kielteisessä ehkäisykannassa vuonna 1968 aiheutti ehkä suurimman vahingon, mikä ihmiskuntaa on kohdannut toisen maailmansodan jälkeen. Länsimies katsoo, että silloinen paavi teki kannanottonsa hyvin ristiriitaisissa tunnelmissa ja vähemmistössä olevien konservatiivien ehdoilla.
Brasilialaisen Redesaude-naisjärjestö johtajan Telia Negrãon mukaan konservatiiviset ryhmät uhkaavat naisten lisääntymisterveydellisiä oikeuksia yrittämällä kieltää ehkäisypalvelut ja tekevät myös iskuja sairaaloihin. Järjestön mukaan ehkäisypalvelujen kieltäminen ja iskut sairaaloihin uhkaavat YK:n vuosituhattavoitteita. Redesauden mukaan Latinalaisessa Amerikassa vain kymmenesosalla teinitytöistä on uskonnollisista syistä, tiedon tai ehkäisyvälineiden puutteen vuoksi todellinen mahdollisuus käyttää ehkäisyä.
Ortodoksinen kirkko
Ortodoksipatriarkka Athenagoraan mukaan ortodoksinen kirkko pysähtyy makuuhuoneen ovelle. Suomen ortodoksikirkon entisen arkkipiispan, metropoliitta Johanneksen mukaan ortodoksikirkko torjuu abortin, mutta joitakin paikalliskirkkoja lukuun ottamatta hyväksyy nykyään ehkäisyn.
Protestanttiset kirkot ja ryhmittymät
Anglikaaninen kirkko torjui ehkäisyn vielä vuonna 1908 Lambethin konferenssissa. Vuonna 1930 se hyväksyi ehkäisyn osittain ensimmäisenä kirkkona maailmassa Lambethin konferenssissa ja vuonna 1937 kokonaan. Muut protestanttiset kirkot seurasivat perässä.
Arvostelu
Päivi Alasuutari katsoo gradussaan, että vanhoillislestadiolaisilla on ehdoton ehkäisykielto, jota hän pitää ideologisena vastareaktiona 1960-luvun sukupuolimoraalin murrokselle. Tuolloin Väestöliitto kampanjoi voimakkaasti syntyvyyden säännöstelyn puolesta. Alasuutarin mukaan kiellolla turvattiin vanhoillislestadiolaisen liikkeen jatkuvuus ja suojattiin perinteisiä perherakenteita sitomalla nainen runsaalla synnyttämisellä perinteiselle paikalleen. Uskontososiologian dosentti Jouko Sihvon mukaan ehkäisy nousi liikkeessä polttavaksi aiheeksi, ja kaikkien ehkäisykeinojen katsottiin olevan vanhoillislestadiolaiselle sopimattomia, vaikka raskaus olisikin ollut äidille hengenvaarallinen.
Cadaver
thumb|Cadaver esiintymässä 2004. Cadaver oli norjalainen death metal -yhtye.
Historiaa
Yhtyeen ensimmäinen albumi Hallucinating Anxiety julkaistiin 1990 split-albumina Carnage-yhtyeen kanssa.Pian albumin ilmestymisen jälkeen René Jansenin tilalle tuli Eilert Solstad. 1992 yhtye julkaisi toisen albuminsa nimeltään ...In Pains. Erimielisyyksien takia yhtye jäi tauolle vuonna 1993.
Yhtye vieraili suomessa vuonna 1990 ja soitti kaksi konserttia, joista toisen Bottan legendaarisella Spandau-klubilla. Vastavuoroisesti he järjestivät suomenkonsertit organisoineelle Abhorrencelle soittomahdollisuuden Oslosta.
Vuonna 1999 yhtyeen toiminnan päätti elvyttää Anders Odden. Hän otti mukaan kolme uutta jäsentä ja alkoi käyttää yhtyeestä nimeä Cadaver Inc. Uudella kokoonpanolla yhtye levytti Discipline-albumin, joka julkaistiin helmikuussa 2001.Levyn julkaisua seurasi kiertue yhdessä Morbid Angel- ja Extreme Noise Terror -yhtyeiden kanssa.
Yhtyeen viimeinen albumi Necrosis julkaistiin 2003. Yhtye päätettiin lopettaa vuonna 2004.
Diskografia
Livealbumit
Split-albumit
Demot
Koukkulammi (Jämsä, Vehkajärvi)
Koukkulammi on Koskenpäällä Jämsän pohjoisosassa sijaitseva 12 hehtaarin laajuinen metsäjärvi. Etäisyys Jämsän keskustasta on 28 kilometriä luoteeseen ja Tampereelta 86 kilometriä koilliseen. Lähin kaupunkimainen keskus on Mänttä neljätoista kilometriä länsilounaaseen.
Maantiede
Koukkulammen pituus on 800 metriä. Järvi kapenee pohjoista kohti ja koukkaa itään, jossa se haarautuu pohjoiseksi ja eteläiseksi lahdeksi. Järveä ympäröi metsäinen mäkimaa. Sen eteläosaan virtaa laskuoja Otsalammilta, pohjoisosasta lähtee Koukkulamminpuro koilliseen ja laskee Lähdejärveen. Koukkulammen eteläpuoliset Otsavuori ja Mäkelänmäki ovat ylänköä 200–220 metriä merenpinnan yläpuolella.
Koukkulammi kuuluu Hanhiojan valuma-alueeseen, joka on kolmannen jakovaiheen vesistöalue Iso Rautaveden alueella, joka puolestaan on toisen jakovaiheen vesistö Jämsän reitin valuma-alueella. Päävesistönä on Kymijoen vesistö. Hanhiojan alueen laajin vakavesi Hanhijärvi sijaitsee viitisen kilometriä Koukkulammelta koilliseen ja sen korkeustaso on noin 50 metriä Koukkulammia alempana.
Jämsässä on toinenkin Koukkulammi. Se sijaitsee Huhtialla Koskenpään kyläkeskuksen eteläpuolella kolmisentoista kilometriä Koskenpään läntiseltä Koukkulammilta itäkaakkoon.
Oikeudenmukaisuus
pienoiskuva|[[Maarten van Heemskerck, Justitia, 1556.]] Oikeudenmukaisuus tarkoittaa oikeamielisyyttä, sitä mikä vastaa yleistä oikeuskäsitystä. Se voi tarkoittaa niin ihmisen hyvettä kuin sosiaalisen järjestelmän tai teon ominaisuutta. Käsitettä voidaan pohtia filosofisia, moraalisia, oikeudellisia tai teologisia näkökohtia painottaen. Oikeudenmukaisuuden määritteleminen on mahdollista vain hyvin yleisin käsittein, sillä sen tarkat määrittely-yritykset kilpistyvät ankariin vastaväitteisiin.
Käsitteet oikeudenmukaisuus, tasa-arvo ja yhdenvertaisuus liittyvät läheisesti yhteen. Lainsäädäntö heijastaa yhteiskunnan oikeudenmukaisuuskäsitystä, joka kulttuurista riippuen saatetaan tulkita niin yhdenvertaiseksi kuin epätasa-arvoiseksi. Ihminen sinänsä on arvokas ja yhdenvertainen oikeuksien ja velvollisuuksien suhteen. Kaikissa on jotain yhteistä, minkä vuoksi ihmisiä on kohdeltava oikeudenmukaisesti.
Historiallinen kehitys
Antiikin aikaisista kirjoittajista jo Homeros käyttää sanaa oikeudenmukainen etiikan ja oikeuden yhteydessä. Platonin teoksessa Valtio oikeudenmukaisuus saa melko laajan käsittelyn ihmisen hyveenä ja yhteiskunnan ominaisuutena. Toisaalta se kuuluu neljän perushyveen joukkoon.
Aristoteles omistaa käsitteelle kokonaisen kirjan. Hän pitää oikeudenmukaisuutta korkeimpana ja täydellisimpänä hyveenä. Hänen määritelmänsä ovat vaikuttaneet paljon oikeudelliseen ajatteluun. Keskeisin määrittely on ryhmittely jakavaan ja korjaavaan oikeudenmukaisuuteen. Jakavaan ryhmään kuuluvat yhteiskunnan etujen ja muunlaisten osuuksien jako kansalaisille. Korjaavaan oikeudenmukaisuuteen kuuluvat esinevaihtojen ja sopimusten kohtuusperusteet. Aristoteleen yleismääritelmä sisällyttää käsitteeseen lainmukaisuuden ja tasapuolisuuden.
Vanhan ajan ajattelijat Ambrosius (noin 340–397) ja Augustinus (354–430) määrittelevät jumalallisen oikeudenmukaisuuden tasapuolisuudeksi ja anteeksiannoksi. Tuomas Akvinolainen (1225–1274) sisällyttää oikeudenmukaisuuteen (oikeamielisyyteen) kolme osa-aluetta: Martti Luther (1483–1546) jakaa oikeudenmukaisuuden kahteen lajiin:
Uudella ajalla Thomas Hobbes (1588–1679) käsitti oikeudenmukaisuuden radikaalisti uudella tavalla. Hän liitti moraaliset ja oikeudelliset normit oikeudenmukaisuuden osalta institutionaaliseen valtaan, jonka ylimpänä pyrkimyksenä hän piti rauhan säilyttämistä. Muina pyrkimyksinä oli yhtäläiset oikeudet ja sopimusten pitäminen, jonka varassa tehdyn yhteiskuntasopimuksen avulla voitiin määritellä esimerkiksi omistusoikeus.
Samuel von Pufendorf (1632–1694) suuntaa käsitteen kohti oikeutta. Hänestä oikeustiede tutkii tekojen oikeudenmukaisuutta, ei niinkään henkilöiden oikeudenmukaisuutta. John Locken (1632–1704) oikeudenmukaisuuskäsitys on liberalistinen. Hänestä käsite perustuu yhteiskuntaan, jonka tärkein velvoite on suojella yksityistä omistusta.
Immanuel Kant (1724–1804) pitää oikeudenmukaisuutta hyveen sijasta yhteiskunnan ominaisuutena, joka mahdollistaa ihmisten välisen oikeudellisen tilan. Tämä vaatii samanarvoisten toimijoiden yhdenvertaista kohtelua. Kantista poiketen Friedrich Hegel (1770–1831) ei koe oikeudenmukaisuuden olevan ristiriidassa valtiollisen oikeuden suhteen, vaan yksityinen ja yleinen yhtyvät, jolloin ne löytävät sopusointuisen oikeustilan.
Anarkistista perinnettä edustava Pierre-Joseph Proudhon (1809–1865) etsii oikeudenmukaisuuden aineellista perustaa, jolla kumotaan omaisuuden synnyttämä epätasa-arvo. Sosialistista perinnettä edustavien Karl Marxin (1818–1883) ja Friedrich Engelsin (1820–1895) mukaan aito oikeudenmukaisuus on mahdollista vasta yksityisomistukseen perustuvasta tuotantotavasta irtautumalla.
Uuskantilaisia oikeudenmukaisuusteorioita ovat luoneet Rudolf Stammler (1856–1938), Hans Kelsen (1881–1973) ja Gustav Radbruch (1878–1949). Stammler pitää oikeudenmukaisuutta yhteiselämän absoluuttisena harmoniana. Kelsen puolestaan pitää ehdotonta oikeudenmukaisuutta irrationaalisena ajatuksena ja hänestä käsitteen ainoat muodot ovat demokratia, rauha ja vapaus. Radbruch katsoo asiaa kolmelta suunnalta eli oikeudenmukaisuuden, oikeusvarmuuden ja tarkoituksenmukaisuuden kannalta.
Kantilaisuus vaikutti Chaïm Perelmanin (1912–1984) 1960-luvulla luomaan käsitykseen, jonka mukaan formaalinen oikeudenmukaisuus on yleistys ajatuksista, että kukin saakoon ansionsa, tarpeidensa ja työnsä mukaan. John Rawls (1921–2002) loi 1970-luvulla ajattelutavan teoksessaan "Oikeudenmukaisuusteoria" (1971), jonka mukaan oikeudenmukaisuuden perusperiaatteena on vapaus sekä yhteiskunnallinen ja taloudellinen tasa-arvo. Hän tähdentää itsenäisten ihmisten kykyä ja mahdollisuutta luoda yhteiskunta.
Rawls ja Ronald Dworkin (s. 1931) ovat luoneet liberalismin keskeiset poliittiset oikeudenmukaisuusteoriat. Dworkinin mukaan oikeudenmukaisuuden periaatteita ei valita, vaan ne löydetään käytännön ratkaisutilanteissa, ja ne ovat olemassa ennen ratkaisua. Hänestä periaatteet koskevat ainoastaan yksilöllisiä oikeuksia, eivät yhteisöllisiä tavoitteita.
Jürgen Habermas (s. 1929) on keskeinen teoreetikko saksalaisella kielialueella. Hänen lähtökohtanaan on tarkoituksenmukainen ja paras ajateltavissa oleva ajatustenvaihto, sen vapaat ja tasa-arvoiset osallistujat ja vapaa puhetilanne. Näitä arvoja hän pitää yhteiskunnallisena ihanteena ja hän haluaa yleistää ne yhteiskunnan valta- ja taloussuhteita koskevaksi vapaaksi viestinnäksi. Habermasin mukaan oikeudenmukaisuudessa on keskeisintä itsemääräävyys sekä julkinen ja yksityinen itsenäisyys.
Oikeudenmukaisuus rikosoikeudessa
Oikeudenmukaisuus on yksi rikosoikeuteen liittyvä näkökohta, mutta ratkaisuihin vaikuttavat muutkin kuin oikeudenmukaisuusnäkökohdat. Laajemmin ymmärrettynä se on yksi kontrollipolitiikan tavoitteista, mutta nämä tavoitteet ovat keskenään ristiriitaisia. Oikeudenmukaisuus-käsitteen täsmentämiseen voidaan käyttää useita käsitepareja:
Rikosoikeudellinen oikeudenmukaisuus liittyy velvoittaviksi koettuihin suhteellisuus- ja yhdenvertaisuusperiaatteisiin, joita täydentää kohtuuden ja armon käsitteet.
Hieron II
pienoiskuva|upright=0.86|Hieron II:n kuva rahassa noin vuodelta 274–216 eaa. Hieron II (, ; n. 308 eaa. Syrakusa – 215 eaa. Syrakusa) oli Syrakusan tyranni ja sittemmin kuningas vuodesta 270 eaa. kuolemaansa saakka. Hieronista tuli joukkojensa johtaja vuonna 275 eaa., ja hän väitti olevansa aiemman tyranni Gelonin avioton jälkeläinen. Hän oli toiminut Pyrrhoksen alaisena kenraalina ensimmäisessä puunilaissodassa.
Hieronin valtaannousua auttoi avioituminen korkeaan säätyyn ja menestys roomalaisten rinnalla sodassa. Hieron rakennutti Syrakusaan Hieron II:n alttarin Zeuksen kunniaksi. Se valmistui jo kuninkaan itsensä aikana.
Ykköset!
Ykköset! on keskiviikkoisin ilmestyvä ilmaisjakelulehti, joka sisältää uutisia ja ilmoituksia. Lehti valmistetaan Töysän Tuurissa. Lehteä jaetaan Etelä-Pohjanmaalla, Pohjanmaalla, Keski-Pohjanmaalla, Keski-Suomessa, Pirkanmaalla ja Satakunnassa. Ykköset!-lehden kustantajana toimii vuonna 1996 perustettu Tuurin Lehti Oy. Tuurin Lehti Oy:n toimitusjohtajana toimii Kari Karvonen. Lehden painatuksen hoitaa Savon Paino Oy Varkaudesta.
Lehden suurin taustavoima on Tuurissa toimiva tavaratalo Veljekset Keskinen.
Humpan kuninkaan hovissa
Humpan kuninkaan hovissa on Eläkeläisten vuonna 1995 ilmestynyt albumi.
Lucien Adam
Quirin François Lucien Adam (30. toukokuuta 1833 Nancy, Ranska – 1918) oli ranskalainen juristi, kielentutkija, sinologi ja orientalisti. Hän julkaisi useita tutkimuksia uralilais-altailaisista sekä Amerikan alkuperäiskansojen kielistä. Hänen merkittävin teoksensa lienee vuonna 1882 julkaistu La Classification, l'object, la méthode, lex conclusions de la linguistique. Hän julkaisi myös tutkimuksia Lothringenin murteista.
Savilahti (Kuopio)
thumb|260px|Savilahdessa sijaitsee mm. [[Itä-Suomen yliopisto|Itä-Suomen yliopiston kampusalue.]] Savilahti on noin kaksi kilometriä Kuopion keskustan länsipuolella oleva alue. Savilahtea ei pidetä virallisena kaupunginosana vaan se lasketaan kuuluvan mm. Puijonlaakson kaupunginosaan. Aluetta rajaavat kaupunginosat Neulamäki, Niirala ja Puijonlaakso. Savilahdessa sijaitsee muun muassa Kuopion tiedepuisto, jossa toimivat Technopolis Kuopio (jossa noin 200 yritystä ja yhteisöä, mukaan lukien Savonia-ammattikorkeakoulun hallinto ja koko sen ICT-alan tutkimus & tuotekehitys sekä koulutus, VTT, KTL, GTK, Evira, Työterveyslaitos, Honeywell, Puolustusvoimien Ruokahuollon Esikunta ja Ilmatieteen laitos), Itä-Suomen yliopisto, Kuopion yliopistollinen sairaala, Harjulan sairaala sekä Kuopion suurin yksittäinen kauppa, Prisma. Edellisten myötä Savilahti on kaupungin kolmanneksi suurin suunnittelualue työpaikkojen määrällä mitattuna (4 004 / 45 414, 1.1.2008 ). Lisäksi alueella sijaitsee puolet kaupungin korkeakouluopiskelijoista ja noin kaksi kolmasosaa korkeakoulujen henkilökunnasta.
Historiaa
1800-luvun lopulla kaupunki rakennutti lahden pohjoisrannalle vaivaiskodin ja 1904 valmistuneen Syrjälän, joka on vanhin sairaala-alueella edelleen oleva hoitorakennus. Vuonna 1915 valmistui alueelle arkkitehti J. V. Strömbergin suunnittelema Vanha Kivelä. Kaupungin omistaman sairaala-alueen rakentaminen on jatkunut edelleen 1960- ja 1980-luvulla ja näin Harjulan sairaalasta on muodostunut Kuopion kaupungin pääsairaala. Pohjois-Savon sairaanhoitopiirin omistaman Kuopion keskussairaalan päärakennus valmistui 1959 lähelle Harjulan sairaalan aluetta.
Puolustusministeriö perusti vuonna 1935 Savilahden etelärannalle ammuslataamon, jonka rakennuksista osa on edelleen Kuopion yliopiston ja Geologian Tutkimuskeskuksen käytössä.
Technopolis Kuopion (silloisen Teknologiakeskus Teknian) ensimmäinen rakennus Tietoteknia valmistui Savilahden pohjukkaan vuonna 1990 ja Osuuskauppa PeeÄssän omistama Prisma -automarket vuonna 1996.
Nykyhetki ja tulevaisuus
Savilahti kokee valtavan muodonmuutoksen 2020-luvulla, ja siitä kasvaa valtakunnallisesti merkittävä, globaali innovaatio- ja koulutuskeskittymä perinteisen terveysalan osaamiskeskittymän lisäksi. Viestikadun kampukselle on noussut 16 kerroksen harjakorkeuteen uusi tornitalo, minne tulee noin 1000 työpaikkaa, ja lisäksi KPY osti koko Technopolis Kuopion liiketoiminnan vuonna 2019. Myös VTT on vahvistamassa toimintaansa ja lisäämässä työntekijämääräänsä Savilahdessa. Savilahden rakennuskantaa palveleva kaukojäähdytyslaitos on rakennettu vuosina 2018-2020, ja sen kokoluokan kaukojäähdytyslaitoksia on rakennettu Suomessa aiemmin vain Helsinkiin, Espooseen, Tampereelle ja Turkuun. Savilahdessa, Prisman länsipuolella on myös joukkoliikennepysäkit, jotka muodostavat vaihtoyhteksiä ympäri Kuopiota, ja sieltä liikennöi myös seutu- ja pikavuoroja.
Uutta infrastruktuuria, muun muassa teitä ja kunnallistekniikkaa rakennetaan kiihtyvällä tahdilla, yhtenä suurimpana projektina uusi moottoritieliittymä. Vuonna 2019 alkanut Savon ammattiopiston uuden kampuksen rakentaminen kestää ainakin vuoteen 2023. Savilahden liikunta- ja tapahtumakeskuksen rakentaminen on suunniteltu alkavaksi vuonna 2020. Kokonaisuudessaan työpaikka- ja kampusalueelle odotetaan noin 15 000 toimijaa. Savilahden ensimmäisen uuden asuinalueen rakentaminen on aloitettu vuonna 2022.
Sarojini Naidu
pienoiskuva|Mahatma Gandhi ja Sarojini Naidu Lontoossa 1931. Sarojini Naidu (tunnettu myös lempinimellä Bharatiya Kokila (Intian satakieli), 13. helmikuuta 1879 – 2. maaliskuuta 1949) oli intialainen lapsinero, vapaustaistelija ja runoilija. Naidu oli ensimmäinen nainen, josta tuli Intian kansalliskongressin puheenjohtaja ja intialaisen osavaltion kuvernööri.